Årsmelding NBF Vestland 2022–2023

Styret i NBF Vestland har vore samansett av:

* Elena Linn Beardy, Askøy folkebibliotek (leiar)
* Guro Nesse, Lærdal folkebibliotek (nestleiar)
* Signe Ytrøy (Etne bibliotek) (kasserar)
* Ørjan Persen, Bergen Off. Bibliotek (informasjonsansvarleg)
* Guri Aarhus, Strilabiblioteket (skrivar)
* Bente Lund Hawkes, Sunnfjord bibliotek (styremedlem)
* Randi Tveit Solheim, Bremanger folkebibliotek (styremedlem)
* Linn Benedikte Brakstad, Masfjorden folkebibliotek (varamedlem)
* Sindre Hovland Søreide, Fjaler folkebibliotek (varamedlem)

Revisorar:

* Lise Haaland
* Eli Eide Aarevik

**I 2022–2023 hadde NBF Vestland desse aktivitetane**:

* 7. mars 2022 vart årsmøtet gjennomført digitalt. På same tid delte vi ut prisen for Årets bibliotek i Vestland, og i 2022 var det Stryn bibliotek som fekk prisen.
* Digitale frukostmøte. NBF Vestland arrangerte eit frukostmøte 6. desember. Temaet for møtet var ein presentasjon av Fylkesarkivet og korleis vi kan bruka tenestene deira innan lokalhistorie og slektsforsking. Det var 26 deltakarar på møtet.
* 27. - 28. oktober deltok Anne på Organisasjonsmøtet i Oslo
* NBF Vestland støtta konferansen Nordic Libraries Together 2022, som vart holdt 9.–11. november 2022. NBF Vestland hadde stand på konferansen. Verva to nye medlemmer.
* Julemøtet 2022 vart arrangert 26. desember på Norli. Eira Søyseth las frå diktsamlinga si «Farget flekket nå». Det var 16 medlemmer frå NBF og NFF som deltok.
* Politisk arbeid:
* NBF Vestland skreiv lesarbrev i samarbeid med biblioteksjefen på Stord, Elin Mariboe. «Stopp sentraliseringa av Vestland bibliotekutvikling». Vart publisert på nett 10.08.22 av Stord24: <https://www.stord24.no/stopp-sentraliseringa-av-vestland-bibliotekutvikling/>
* NBF Vestland leverte eit innspel til Vestland fylke sin plan «Plan for kultur, idrett og frivilligheit 2023–2035».
* NBF Vestland vidaresendte «10 punkter om regionale og lokale partiprogram for kommunevalget 2023» til dei politiske fylkeslaga. Ba om at dei vidaresendte til lokallaga sine.
* Skulebiblioteka i Vestland fylke får stadig færre fagutdanna bibliotekarar tilsett. Denne saka sende vi vidare til fadderen vår i hovudstyret for vidare arbeid.
* Jobbar med å stable på beina Det Bergenske Bibliotekseminar etter pandemien. Samarbeid mellom NBF Vestland, Bergen Off. Bibliotek, Vestland fylkeskommune og Bibliotekarforbundet.
* Styret har hatt åtte styremøter i 2022/2023 som alle har vore digitale pga. styresamansetjing og pandemi.
* NBF Vestland hadde 289 medlemmer per 31.12.2022, av desse var det 90 institusjonar og 199 personlege medlemmer (14 nye).
* NBF Vestland har pr. mars 2023 ein god økonomi. I februar 2023 vart det overført 56 000 kr frå tidlegare NBF Sogn og Fjordane.

Knarvik/Kleppestø 7. mars 2023